open-index/open-wikipedia-markdown huggingface dataset:
Harinxmalânpark

It **Harinxmalânpark** is in stedspark yn de wyk Harinxmalân fan de stêd Snits, dat iepene waard yn 2012.

Yn it park lizze saneamde *kultuerhistoaryske fjilden*. By de oanlis fan de wyk waarden resten fûn fan de Harinxmastate, wenhûs fan it begoedige Snitser laach Harinxma. Fierder binne spoaren fûn út de Stientiid, Izertiid en de Romeinske tiid. De fynplakken binne net beboud, mar binne ûnderdiel fan it park en dus fan de iepenbiere romte.
Mississippy (rivier)

De **Mississippy** (Ingelsk: *Mississippi River*) is mei in langte fan 3766 kilomter de grutste rivier fan Noard-Amearika. De rivier ûntspringt út it *Lake Itasca* yn it noarden fan Minnesota. Krekt noardlik fan de stêd Sint Louis mûnet de rivier Missoery út yn de Mississippy. De Mississippy sels mûnet by New Orleans út yn de Golf fan Meksiko. Oare grutte stêden oan de Mississippy binne Minneapolis, Memphis en Baton Rouge. It gruttere skipsferkear kin oant Minneapolis de rivier op.

## Untdekking
De earste Jeropeaan dy't de Mississippy seach wie nei alle wierskyn de Spanjert Hernando de Soto yn 1541. Hy stoar it jier dêrnei by de rivier. De Frânsken Louis Joliet en Jacques Marquette ferkenden in grut part fan de Mississippy yn 1673 en harren lânsman René Robert Cavelier, Sieur de La Salle gie yn 1682 de rivier ôf oan de mûning. De kontreien om de rivier waarden yn it earstoan Frânsk gebiet, ûnder de namme Louisiana.
Jentsje Wiarda

**Jentsje Wiarda** (Snits, 3 septimber 1846 - dêre, 27 febrewaris 1901) wie in útjouwer en boekdrukker út Snits.

Wiarda fêstige him yn Snits om 1867 hinne as útjouwer en boekdrukker, doe 't er de saak fan F. Holtkamp dêr oernom. Syn útjeften binne meast yn rjochterlik-rjochtsinnige geast. Sa ferskynde by him it *Gereformeerd Leerboek* fan Gravemeyer. Ek ferskynden by him meardere learredes en brosjueres fan jhr. Mr. A.F. de Savornin Lohman. Op 5 juny 1890 waard syn fûns ferkocht by G. Theod. Bom te Amsterdam. Noch foar syn dea droech hy de saak oer oan A.J. Osinga dy't letter yn Boalsert siet.
Global Positioning System

It **Global Positioning System** (koart: **GPS**) is in technyk dêr't men mei help fan satelliten sjen kin wêr't men is. 

De satelliten stjoere in sinjaal en mei help fan GPS-ark (lykas autonavigaasje) kin neigien wurde wannear't it sinjaal ferstjoerd is en wêr't it wei komt. Teorysk is it mooglik mei trije satelliten en in GPS-ûntfanger it plak en de hichte nei te gean. It plak dêr't men dan is wurdt berekkene mei in krektens fan op syn heechst 10 meter ôfwiking.

Yn desimber 1993 kaam de 24e satellyt yn in baan om de ierde. Der binne 24 wurkjende satelliten nedich om op elk plak op ierde op syn minst fjouwer satelliten sjen te kinnen. De satelliten folgje seis ferskillende banen om de ierde en stjoere allegear in eigen sinjaal.
Missoery (rivier)

De **Missoery** is in sydrivier fan de Mississippy, mar is wol de langste rivier fan Noard-Amearika mei syn 4370 km. De rivier joech har namme oan de steat Missoery.

De Missoery ûntspringt yn de Rocky Mountains en wurdt foarme troch it gearrinnen fan de Jefferson, de Gallatin en de Madison.

De Missoery rint dan fierder mei wetterfallen en streamfersnellings troch de Big Belt en Little Belt Mountains (Great Falls). Op de heechflkate fan Montana streamt de rivier nei it easten. Dêr nimt er it wetter op fan tal fan sydrivieren dy't fan rjochts komme. Ien fan de meast wichtige dêrfan is de Yellowstone.

De rivier sleept in soad slyk mei, dêrom wurdt er ek wol *Big Muddy* neamd.

Yn Saint Louis komme de Mississippy en de Missoery byelkoar. It gebiet fan de Missoery fernimt de gefolgen fan de skrokkige kontreien dêr't er troch streamt. De rivier wurdt fral fuorre troch it raanwetter út de Rocky Mountains en de ferdamping yn it streamgebiet is fierderop beskiedend foar de wetterstân.

Plannen om de stream te behearskjen, om wetterkrêftsintrales te bouwen en ek om de dellingen te bewetterjen binne part fan it *Missouri Valley Authority Project*. De Fort Peck-daam yn Montana wie de earste daam dy't klear wie. Neitiid kaam it Garrison Reservoir en noch in daam boppe de stêd Pierre (Súd Dakota).

Der is net folle skipfeartferkear op de Missoery. Allinne it part dat nei gearrin mei de Niobrara is befarber. De rivier is sadwaande fan mear belang foar yrrigaasje en de wetterreserves.


Ofbyld:Wpdms nasa topo missouri river.jpg| *De Missoery*
Ofbyld:Missouri-bismarck-nd-2004-2.jpg|*Brêge oer de Missoery by Bismarck, Noard Dakota*
Ofbyld:USACE Gavins Point Dam.jpg|*Keardaam yn de Missoery, Súd Dakota*
File:St Joseph Missouri River.jpg|*De Missoery by Saint Joseph*


## Keppelings om utens
* USGS Columbia Environmental Research Center: Missouri River
* Missouri River Montana Fishing Report
* Missouri River Dams: Canyon Ferry, Hauser en Holter damen
Yellowstone (rivier)

De **Yellowstone** (Ingelsk:*Yellowstone River*) is in wichtige sydrivier fan de Missoery yn it westen fan de Feriene Steaten en is 1080 kilometer lang. It is de meast lange rivier sûnder damen yn de leechlizzende 48 steaten fan Amearika.

De Yellowstone ûntspringt by Younts Peak yn de steat Wyoming en rint nei it noarden by de Rocky Mountains del troch it Nasjonaal Park Yellowstone nei Montana.

## Grutte sydrivieren
* De Clarks Fork
* De Gardener
* De Lamar
* De Powder
* De Tongue
* De Bighorn

## Keppelings om utens
* USGS Site: Lewis and Clark Expedition 
* US-Bundesstaat Montana: Yellowstone River Physical Features Inventory 
* Montana: Lower Yellowstone Corridor Physical Features Inventory
Anthonis Mor fan Dashorst

**Anthonis Mor van Dashorst**, ek *Anthonie, Anthonis, Ant(h)onius*, *Antoon Mor* as **Antonius Mor**, (Utert, ± 1517 - Antwerpen, 1575), wie in portretskilder.

Hy waard berne oan de Utertske Oudegracht as soan fan in wolferver. Hy krige ûnderrjocht fan de ferneamde kanunnik Jan van Scorel. Mear as tritich jier wie hy de meast wurdearre portretskilder oan it keizerlik hof yn Brussel en waard er fergelike mei de grutte Feneetsjaanske skilder Titiaan.

Yn opdracht fan keizer Karel V reizge de 'Flaamske Titiaan' ûnder mear nei Genua, Rome, Madrid en Lissabon om portretten te skilderjen fan de keizerlike famyljeleden yn harren djoere paleizen. Nei eltse aventoerlik reis kaam Mor werom by syn frou en bern yn Utert. 

Koart foar syn troanôfstân liet keizer Karel V Antonius Mor yn Brussel by him komme en frege him in portret te skilderjen fan keningin Mary Tudor (*Bloody Mary*), dat no by de topstikken fan Museum del Prado yn Madrid heart.

Mor - ynternasjonaal bekend as Antonio Moro - slagge der yn om mei syn pinsiel it karakter fan de modellen nei foaren te bringen. Syn werjefte sûnder genede fan it antlit fan de wrede hartoch fan Alva of dat fan de sletten prins Willem fan Oranje binne dêr foarbylden fan. Thera Coppens skreau oer him de roman  "Antonius Mor hofschilder van Karel V".

## Galery

Ofbyld:MargarethevonParma02.jpg|Portret fan Margareta fan Parma
Ofbyld:Antonio Moro - Willem I van Nassau.jpg|Portret fan Willem fan Oranje
Ofbyld:Portretten van Sir Thomas Gresham en Anne Fernely Rijksmuseum SK-A-3118.jpeg|Portret fan Thomas Gresham
Ofbyld:Anthonis Mor 001.jpg|Portret fan Marije Tudor
Image:Mor - Joao III.jpg|*Jan III fan Portugal*
Image:Infanta Caterina of Spain.jpg|Keninginne *Katerine fan Habsburch*
Image:King PhilipII of Spain.jpg|*[[Filips II fan Spanje]]*
Image:Anthonis Mor 002.jpg|*Metgen*
Image:Anthonis Mor 024.jpg|*Henry Lee of Ditchley*


## Literatuer
* Frerichs, L.C.J. *Antonio Moro*. Amsterdam 1947.
* Friedländer, Max J. *Die Altniederländische Malerei. Anthonis Mor und seie Zeitgenossen*. Leien 1936.
* Groeneveld, E.E.H. ‘Een herziene biografie van Anthonis Mor’ yn *Jaarboek van het koninklijk museum van schone kunsten Antwerpen*. Antwerpen 1981
* Hymans, Henri. *Antonio Moro. Son oeuvre et son temps*. Brussel, 1910.
* Loga, Valerian von. ‘Antonis Mor als hofmaler Karls V. and Philipps II’. *Jahrbuch de kunsthistorischen Sammlungen de alleröchsten kaiserhausen*. Band XXVII, heft 3. Wenen, 1908.
* Mander, Carel van. *Het schilder-boeck, waer in voor eerst de leerlustighe jueght den grondt der edel vry schilderconst in verscheyden deelen wort voorghedraghen*. Haarlim, 1604.
* Marlier, Georges. *Anthonis Mor van Dashorst (Antonio Moro)*. Brussel, 1934.
* Woodall, Joanna. *Anthonis Mor. Art and Authority*. Swol, 2007.
Alexa Rae

**Alexa Rae** (Atlanta, 10 desimber 1980) is in eardere Amerikaanske neakenmodel, stripper en pornostjer.

Yn har jeugd wie hja 14 jier lang in betûft hynsterider dy't meidie op nasjonaal nivo. It betinken wurdich wie de seks dy't hja hie op de rêch fan har hynder "Chance".

Rae gie nei de St.Pius X-hegeskoalle yn Atlanta, mar gie earder as de bedoeling wie fan skoalle ôf.

Mei 18 jier briek sy troch, yn 1998, in de pornoyndustry justjes neidat oand gong gien wie as stripper yn The Gold Club yn Atlanta ûnder de namme **Fantasy**.

## Filmografy
*Stealing Shots (2003)
*The Hitman (2003)
*Sinful Creations (2003)
*Sportf*cking (2003)
*Jessica's Place (2003)
*Caught Stealing (2003)
*Once You Go Black (2003)
*Casual Affairs (2003)
*The 6th Reflection (2002)
*Rush (2002)
*Feeding Frenzy (2002)
*Voluptuous 3 (2002)
*Flesh Hunter 2 (2002)
*Country Girls (2002) (V)
*Lex the Impaler 2 (2002)
*Rude Girls Number 6 (2002
*Buddha's Vegas Adventure (2002)
*Eager Beavers 5 (2002)
*Flesh Hunter 3 (2002)
*America the Beautiful (2002)
*Silk and Seduction (2002)
*Porn-o-matic 2001 (2001)
*Wild Thing (2001)
*Inmu 2 (2001)
*The Gate (2001)
*Partners Forever (2000)
*Busty Bombshells 3 (2000)
*Debbie Does New Orleans (2000)
*Shrink Wrapped (2000)
*Porn-o-matic 2000 (2000)
*Up and Cummers 77 (2000)
*Spellbound (2000)
*Blackheart (2000)
*In Style (2000)
*Ass Angels (2000)
*Whispers (2000)
*Dreamquest (2000)
*Wicked Wishes(2000)
*The Morgan Sex Project (1999)
*Midas Touch (1999)
*Say Aaah (1999)
*Crossroads (1999/II)
*Raw Footage: Take One (1999)
*Flesh Peddlers 6 (1999)
*Serenity in Denim (1999)
*Ambrosia (1999)
*Action Sports Sex 4 (1999)
*Trigger (1999)
*Backseat Driver 10: Smashes and Gashes (1999)
*Perfect Pink 4: Wired Pink Gangbang (1999)
*Pretty Girls (1999)
*More Than a Handful #7 (1999)
*Butt Sex 2 (1998)

## Keppelings om utens
*Offisjele webside fan Alexa Rae
Ohio (rivier)

De rivier de **Ohio** is de grutste sydrivier fan de Mississippy mei in lingte fan 1579 km en in streamgebiet fan 526.000 km², op himsels al ien fan de grutste rivieren fan de Feriene Steaten.

De gearrin fan de rivieren Allegheny en Monongahela yn it sintrum fan de stêd Pittsburgh yn Pennsylvania wurdt beskôge as it begjin fan de rivier. De rivier streamt fierder troch de steaten Ohio, West Firginia, Kentucky, Indiana en Illinois, of foarmet de grins fan dy steaten. Se mûnet yn de Mississippy by de stêd Kairo yn de steat Illinois.

De foarneamste sydrivieren binne: Muskingum, Hocking, Scioto, Miami, Kanawha, Big Sandy, Kentucky (rivier), Green, Tennessee (rivier), Blue en Wabash.

De wichtichste stêden oan de Ohio binne: Pittsburgh, Louisville, Cincinnati.


Ofbyld:Ohio River.jpg|De Ohio op it breedst by Louisville, Kentucky
Ofbyld:Rising-sun-indiana-ohio-river--from-above.jpg|De Ohio yn Indiana
Ofbyld:Floods Recede around the Wabash-Ohio Confluence.jpg|Gearrin fan de Wabash en de Ohio
Ofbyld:Lawrenceburg-indiana-from-above.jpg|Lawrenceburg oan de Ohio
Dykhurdfytsen op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It dykhurdfytsen waard hâlden op in parkoers tusken Amsterdam en Skeveningen, de start en finish wie by de Hembrug.

## ôfstannen
### Manlju
* Tiidrit, yndividueel - 168 km
* Tiidrit, lannen - 3 x 168 km

## Utslaggen
### Tiidrit, yndividueel

### Tiidrit, lannen
De tiden fan de 3 bêst klassearre hurdfytsers it lân fan de yndividuele tiidrit waarden by inoar opteld.

## Sjoch ek
*Baanhurdfytsen op de Olympyske Simmerspullen 1928
Dykhurdfytsen op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, waarden yn 1988 yn Seoul, Súd-Korea hâlden, It dykhurdfytsen waard hâlden op it *Tongillo Road Course*.  

## ôfstannen
### Manlju
* Dykwedstriid, yndividueel - 196.8 km
* Tiidrit, lannen - 100 km

### Froulju
* Dykwedstriid, yndividueel -  82 km

## Utslaggen
### Dykwedstriid, yndividueel

### Tiidrit, lannen

## Útslaggen Fryske dielnimmers

## Sjoch ek
*Hurdfytsen op de Paralympyske Simmerspullen 1988
*Baanhurdfytsen op de Olympyske Simmerspullen 1988
Dykhurdfytsen op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. It dykhurdfytsen waard hâlden op de *Roosevelt Highway* hjoed de dei hjit dit part van de California State Route 1 de *Palisades Beach Road*. 

## ôfstannen
### Manlju
* Tiidrit, yndividueel - 100 km
* Tiidrit, lannen - 3 x 100 km

## Utslaggen
### Tiidrit, yndividueel

### Tiidrit, lannen
De tiden fan de 3 bêst klassearre hurdfytsers it lân fan de yndividuele tiidrit waarden by inoar opteld.

## Sjoch ek
*Baanhurdfytsen op de Olympyske Simmerspullen 1932
Himdyk (Snits)

De **Himdyk** is in wyk binnen de stêd Snits.  De wijk hat (yn 2008) 1150 ynwenners en hat in oerflak fan 196 hektare (wêrfan 4 hektare wetter).

## Lizzing en berikberheid
De wyk grinzet yn it noarden oan de wiken Noarderhoek I en Noarderhoek II, yn it easten oan de Stasjonsbuert (Snits) oan de Binnenstêd, yn it suden oan de Stedsrûnwei-Súd en yn it westen oan it Yndustryterrein De Himmen.

De wei Himdyk is de haadier fan de wyk. In oare gruttere ferkearsier yn de wyk is de Boalserterdyk, dy't de ferbining foarmet mei de Prins Hendrikkaai en de útfalswegen rjochting de A7. Dy dyk foarmet ek de noardlike wykgrins. De wyk wurdt yn het easten diels begrinze troch it natoergebiet Spoardok.

Direkt neist de wyk leit it treinstasjon en it busstasjon fan Snits.

## Bebouwing en histoarje
In *him* is in binnenpolder, dy't nei de ferbettering fan de wettersteatkundichheid ferfongen waarden troch seediken. In *himdyk* is in dyk dy't de him beskerme, yn it gefal fan Snits tsjin it wetter fan de Middelsee.

Wenningen yn de Himdyk hawwe in steatlik karakter, dit jildt benammen foar de wenningen oan de Himdyk (strjitte) en Boalserterdyk. Grut skaaimerk fan de wyk is it Bogerman College, wêrfan de bou yn 1956 klear wie. Yn de wyk stie ek de Detailhandelsskoalle, dy't letter Friese Poort neamd wurde soe. De wyk soe letter meardere kearen útwreide wurde.

Op it uterste súdeastlike puntsje fan de wyk leit it Geau-akwadukt. Yn it westen fan de wyk, efter de Bogerman, leit it Antonius Sikehûs.

### Strjitnammeferklearring
De nammen fan de Himdyk hawwe in link mei wetter en greidefûgels.

### It besjen wurdich
Yn de wyk binne gjin rysmonuminten. It natoergebiet Spoardok is it besjen wurdich.

## Foarsjennings
* It Antonius Sikehûs
* It Bogerman College
* Busstasjon Snits
* Treinstasjon Snits
* It Geau-akwadukt
Tennessee (rivier)

De **Tennessee** is de grutste sydrivier fan de Ohio. Hy is likernôch 1049 kilometer lang en rint yn it súdeasten fan de Feriene Steaten, yn de *Tennessee Valley*. De rivier hat in debyt fan sa’n 2.000 kubike meterde sekonde.

De river waard eartiids faak **Cherokee** neamd, mar hie ek oare nammen. De namme stammet fan it Cherokeeske doarp *Tanasi*.

De Tennessee ûntspringt op it plak dêr't de Holston en de French Broad Rivier gearrinne, yn Knoxville. Dêrwei rint de rivier nei it súdwesten troch East-Tennessee om dêre krekt oer de grins mei de steat Mississippy te streamen en dan wer yn de rjochting fan Tennessee werom te gean. De *Tennessee-Tombigbee Waterway*, in kanaal fan 377 kilometer langte, ferbynt de rivier fierderop mei de Tombigbee. Dy wetterwei ferkoartet de fartiid fan Tennessee en Alabama nei de Golf fan Meksiko bot. De rivier einiget yn de Ohio.

De *Tennessee Vally Authority* ûnderhâldt ferskate damen yn de rivier foar ferkate doelen: it beheinen fan wetteroerlest, it meitsjen fan elektrisiteit en foar rekreaasje.

## Plakken oan de Tennessee
Plakken mei mear as 30.000 ynwenners hawwe in *.
*Bridgeport (Alabama)
*Chattanooga (Tennessee)*
*Cherokee (Alabama)
*Clifton (Tennessee)
*Crump (Tennessee)
*Decatur (Alabama)*
*Florence (Alabama)*
*Grand Rivers (Kentucky)
*Guntersville (Alabama)
*Harrison (Tennessee)
*Huntsville (Alabama)*
*Killen (Alabama)
*Knoxville (Tennessee)*
*Lakesite (Tennessee)
*Langston (Alabama)
*Lenoir City (Tennessee)
*Loudon (Tennessee)
*New Johnsonville (Tennessee)
*Paducah (Kentucky)
*Redstone Arsenal (Alabama)
*Saltillo (Tennessee)
*Savannah (Tennessee)
*Scottsboro (Alabama)
*Sheffield (Alabama)
*Soddy-Daisy (Tennessee)
*Signal Mountain (Tennessee)
*South Pittsburg (Tennessee)
*Triana (Alabama)
*Waterloo (Alabama)

## Keppelings om utens
* Tennessee Rivers
*Kaart fan de Tennessee yn Alabama
*Navigaasjekaarten fan de Tennessee
Dykhurdfytsen op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles, de Feriene Steaten hâlden.
It dykhurdfytsen waard hâlden yn *Mission Viejo*. in stêd yn it suden fan Orange County. It wie de earste kear dat it dykhyrdfytsen foar de froulju op it programma stie fan de Simmerspullen.

## ôfstannen
### Manlju
* Dykwedstriid, yndividueel - 190.2 km
* Tiidrit, lannen - 100 km

### Froulju
* Dykwedstriid, yndividueel - 79.2 km

## Utslaggen
### Dykwedstriid, yndividueel

### Tiidrit, lannen

## Sjoch ek
*Hurdfytsen op de Paralympyske Simmerspullen 1984
*Baanhurdfytsen op de Olympyske Simmerspullen 1984
Dykhurdfytsen op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. It dykhurdfytsen waard hâlden op de *Automobil-Verkehrs- und Übungs-Straße*.

## Automobil-Verkehrs- und Übungs-Straße
De Automobil-Verkehrs- und Übungs-Straße waard yn 1921 oanlein en makket diel út fan Bundesautobahn 115. It sirkwy wie ûngefear 19,5 km lang en leit yn it Súdwesten fan Berlyn, it rint fan de Funkturm (radio toer) troch it Grünewald oant Nikolassee. Nei de Twadde Wrâldkriich waard it sirkwy ynkoarten ta 8,3 km. Oant 1998 wie it noch yn gebrûk as sirkwy.

## ôfstannen
### Manlju
* Dykwedstriid, yndividueel - 100 km
* Dykwedstriid, lannen - 3 x 100 km

## Utslaggen
### Dykwedstriid, yndividueel

### Dykwedstriid, lannen
De lannewedstriid op de Olympyske Spullen fan 1936 fûn plak op 10 augustus. De wedstriid waard riden yn kombinaasje mei de yndividuele dykwedstriid. Teams hiene fjouwer hurdfytsers en de teamtiid waard naam de tiden fan de trije bêste hurdfytsers fan it team byinoar op te tellen. Allinnich de earste fiif teams notearren in tiid, as gefolch fan in steuring yn it tiidwaarnimmingssysteem.

## Sjoch ek
*Baanhurdfytsen op de Olympyske Simmerspullen 1936
Dykhurdfytsen op de Olympyske Simmerspullen 1980

De **[[Olympyske Simmerspullen 1980]]** ek wol de XXIIe Olympiade neamd waarden yn 1980 yn Moskou, de Sowjetuny hâlden. It dykhurdfytsen waard hâlden op de *Wyt-Ruslân Sneldyk* .

## Ofstannen
### Manlju
* Dykwedstriid, yndividueel - 189 km
* Tiidrit, lannen - 101 km

## Utslaggen
### Dykwedstriid, yndividueel

### Tiidrit, lannen

## Sjoch ek
*Baanhurdfytsen op de Olympyske Simmerspullen 1980
Dykhurdfytsen op de Olympyske Simmerspullen 1948

De **[[Olympyske Simmerspullen 1948]]**, ek wol de XIVe Olympiade neamd waarden yn 1948 yn Londen, Grut-Brittanje hâlden. It dykhurdfytsen waard hâlden yn it *Windsor Great Park*.

## ôfstannen
### Manlju
* Dykwedstriid, yndividueel - 189 km
* Tiidrit, lannen - 101 km

## Utslaggen
### Dykwedstriid, yndividueel

### Dykwedstriid, lannen

## Sjoch ek
*Baanhurdfytsen op de Olympyske Simmerspullen 1948
Dykhurdfytsen op de Olympyske Simmerspullen 1976

De **[[Olympyske Simmerspullen 1976]]** ek wol de *XXIe Olympiade* neamd waarden yn 1976 yn Montreal, Kanada hâlden.
It dykhurdfytsen waard hâlden yn it *Mount Royal Park*.

## ôfstannen
### Manlju
* Dykwedstriid, yndividueel - 175 km
* Tiidrit, lannen - 100 km

## Utslaggen
### Dykwedstriid, yndividueel

### Tiidrit, lannen

## Sjoch ek
*Baanhurdfytsen op de Olympyske Simmerspullen 1976
Dykhurdfytsen op de Olympyske Simmerspullen 1952

De **[[Olympyske Simmerspullen 1952]]**, ek wol de XVe Olympiade neamd waarden yn 1952 yn Helsinki, Finlân hâlden. It dykhurdfytsen waard hâlden yn *Käpylä*. In foarstêd fan Helsinky.

## ôfstannen
### Manlju
* Dykwedstriid, yndividueel - 190.4 km
* Tiidrit, lannen - 3 x 190.4 km

## Utslaggen
### Dykwedstriid, yndividueel

### Dykwedstriid, lannen

## Sjoch ek
*Baanhurdfytsen op de Olympyske Simmerspullen 1952
Potomac (rivier)

De **Potomac** yn it easten fan de Feriene Steaten mûnet yn de Chesapeakebaai. De rivier is sa'n 665 km lang en hat in streamgebiet fan 38.000 km2. It is de fjirds grutste rivier oan de Atlantyske kust en de 21ste rivier nei grutte yn de Feriene Steaten. Yn it streamgebiet fan de Potomac wenje likernôch 5 miljoen minsken.

De Potomac is de súdlike grins fan de steat Maryland en Washington, D.C. op de linkerouwer en West Firginia en Firginia op de rjochterigge. De rivier ûntstiet út de gearrin fan de North Branch Potomac en de South Branch Potomac. De noardlike tûke ûntstiet by Fairfax Stone yn de steat West Firginia op it plak dêr't de *counties* Grant, Tucker en Preston oan elkoar grinzje. De súdtûke begjint by Hightown yn de county Highland, yn Firginia. De twa rivieren komme by elkoar be-easten fan Green Spring yn de county Hampshire, West Firginia, dêr't sy tegearre de Potomac foarmje.

De wichtichste stêd oan de rivier is Washington D.C.


Ofbyld:Jefferson Memorial.jpg|Jefferson Memorial yn Washington, D.C., oan de Potomac.
Ofbyld:Rosslyn, VA from Roosevelt Island.jpg|Rosslyn sjoen fan Theodore Roosevelt Island yn de Potomac ôf
Ofbyld:The Pentagon US Department of Defense building.jpg|It Pentagon, de Potomac is yn fierte te sjen
Ofbyld:cobb island md aerial.jpg|De Neale Sound, rivier Wicomico en Potomac komme by elkoar Cobb Island, MD.
Dykhurdfytsen op de Olympyske Simmerspullen 1972

De **[[Olympyske Simmerspullen 1972|Olympyske Simmerspullen]]** fan de XXe Olympiade waarden yn **1972** hâlden yn it Westdútske München. It dykhurdfytsen waard hâlden yn it *Grünwald*, in gemeente besuden München.

## ôfstannen
### Manlju
* Dykwedstriid, yndividueel - 175 km
* Tiidrit, lannen - 100 km

## Utslaggen
### Dykwedstriid, yndividueel

### Tiidrit, lannen

## Doping
De waarden tidens dizze Spullen twa hurdfytsers trapearre op it brûken fan doping
De Spaanske hurdfytser Jaime Huelamo waard trapearre en moast syn medalje ynleverje, ek de Nederlânske ploech moasten harren medalje fan de tiidrit foar lannen ynleverje om't tiidrider Aad van den Hoek trapearre waard op it brûken fan doping.

## Sjoch ek
*Baanhurdfytsen op de Olympyske Simmerspullen 1972
Dykhurdfytsen op de Olympyske Simmerspullen 1956

De **[[Olympyske Simmerspullen 1956]]**, ek wol de XIXe Olympiade neamd, waarden yn 1956 yn Melbourne, Austraalje hâlden. It dykhurdfytsen waard hâlden yn *Broadmeadows*. In foarstêd fan Melbourne.

## ôfstannen
### Manlju
* Dykwedstriid, yndividueel - 187.7 km
* Tiidrit, lannen - 3 x 187.7 km

### Dykwedstriid, yndividueel

### Dykwedstriid, lannen

## Sjoch ek
*Baanhurdfytsen op de Olympyske Simmerspullen 1956
Mohawk (rivier yn New York)

De rivier **Mohawk** is in rivier yn it noardeasten fan de Feriene Steaten fan Amearika yn de steat New York. De rivier is ferneamd nei de yndiaanske Mohawk naasje.

De rivier hat in lingte fan 230 km, is de grutste wettertafierder foar de Hudson en in wetterwei fan belang yn noard-sintraal New York.

De rivier ûntspringt yn de county Lewis, yn de steat New York en streamt troch de Mohawk-delling en docht de stêden Rome, Utica, Amsterdam en Schenectady oan foardat sy by Albany oer giet yn de Hudson.

De rivier en it Eriekanaal, ferbynt de rivier de Hudson en de haven fan New York mei de Grutte Marren ûnder Buffalo (New York). De ûnderrin fan de Mohawk hat fiif fêste damen, njoggen beweegbere damen en fiif elektrisiteitssintrales.
Hudson (rivier)

De **Hudson** is in rivier yn de Feriene Steaten fan Amearika. Hy ûntspringt yn it Adirondacberchtme yn it noardlik part fan de steat New York en rint oer Albany nei de stêd New York, dêr't er by Manhattan en Jersey City lâns streamt en mûnet yn de Haven fan New York en New Jersey. De rivier is 507 km lang en hat in streamgebiet fan 36.260 km².

Yn de stêd Cohoes, inkelde kilometers benoarden fan Albany komt de rivier Mohawk út yn de Hudson.

## Ut de skiednis
De Hudson waard neamd nei Henry Hudson, de Ingelsman dy't yn tsjinst fan de Nederlânske VOC fergees socht nei de noardwest passaazje nei East-Ynje. Yn 1609 lâne er by fersin op Noard-Amerikaanske grûn.

De rivier waard yn 1524 al ferkend troch de Italjaan yn Frânske tsjinst Giovanni da Verrazzano, waans namme jûn is oan ien fan de brêgen oer de Hudson, de Verrazano-Narrowsbrêge.

De Nederlanners neamden de rivier "Noard Rivier" – de Delaware neamden sy de "Súd Rivier" –, it wie de rêchbonke fan de Nederlânske koloanje Nij-Nederlân. De delsettingen ûntstienen oan de strategysk wichtige Hudson, de poarte nei it binnenlân, dêr't de Ingelsken it each ek op falle lieten.

## De Hudson yn New York

File:Hudson river sailboat.jpg
File:Battery Park City 005.JPG
File:HudsonRiverJavitsCenter.agr.JPG
File:Hudson River.jpg


## Sjoch ek
* Hudsonbaai
Nico Onkenhout

**Nicolaas Hendrik (Nico) Onkenhout** (Amsterdam, 29 maaie 1918 - Amsterdam, 5 febrewaris 1989) wie in Nederlânske byldhouwer en medaljeur.

## Libben en wurk
Onkenhout studearre byldhoukeunst by Jan Bronner oan de Ryksakademy fan byldzjende keunsten (1937-1944) yn Amsterdam. Yn de Twadde Wrâldkriich dûkte er ûnder; yn 1944 siet er yn de gemeente Kollumerland c.a.. Nei de oarloch makke er seis monuminten, ien dêrfan foar de gemeente Kollumerlân. Syn meast ferneamde wurk is in brûnzen byld fan Dik Trom út 1973, mei Trom omkeard op in dôfhûdige ezel.

Naast byldhouwer wie Onkenhout ek warber as medaljeur. Hy makke ûnder mear in peinje by gelegenheid fan de iepening fan it haadkantoar fan Assurânsjemaatskippij 'De Zeven Provinciën' yn De Haach (1960). Hy wie lid fan *[[Arti et Amicitiae]]* en de Beropsferiening fan Byldzjende Keunstners.

## Wurk yn de iepenbiere romte (kar út)
Amsterdam
*? *Heilige vlam*, monumint oan de Ringdyk foar seis yn de maaiedagen 1940
dearekke brânspuiters 
* 1955 gevelreliëf *Het gezin*
* 1957 Seelânbank

Assen
*1984 Jan de Stoter

De Haach
* 1974 *Ariadne*, Westbroekpark
* 1963 *Moeder Aarde*

Hoofddorp
*1973 *[[Dik Trom]]*

De Jouwer
* ± 1950 oarlogsmonumint by de NH-tsjerke

Kollumerpomp
*1950 *Ald Fears Erf, Wy Weitsje Oer Dij* (fersetsmonumint)

De Lemmer
* 1955 gevelreliëf *Har dea us frijdom 1940-1945* (oarlochsmonumint)

Meppel
* Jakob en de ingel

Ter Aar
* 1950 Oarlochsmonumint

## Fotogalerij

Ofbyld:Denhaag kunstwerk moeder aarde.jpg|*Moeder Aarde*
Ofbyld:Westbroekpark 6.jpg|*Ariadne*
Ofbyld:Dik Trom Marktplein Hoofddorp.jpeg|*Dik Trom*, Marktplein, Hoofddorp
Ofbyld:Har dea us frijdom - Nico Onkenhout - Lemmer.jpg|*Har dea us frijdom 1940-1945*
Dykhurdfytsen op de Olympyske Simmerspullen 1968

De **[[Olympyske Simmerspullen 1968]]**, ek wol de XIXe Olympiade neamd, waarden yn 1968 yn Meksiko-Stêd, Meksiko hâlden. It dykhurdfytsen waard hâlden op it *Satellite Circuit*.

## ôfstannen
### Manlju
* Dykwedstriid, yndividueel - 196.2 km
* Tiidrit, lannen - 102 km

## Utslaggen
### Dykwedstriid, yndividueel

### Tiidrit, lannen

## Sjoch ek
*Baanhurdfytsen op de Olympyske Simmerspullen 1968
Dykhurdfytsen op de Olympyske Simmerspullen 1960

De **[[Olympyske Simmerspullen 1960]]**, ek wol de XVIIe Olympiade neamd waarden yn 1960 hâlden yn Rome, de haadstêd fan Itaalje. It dykhurdfytsen waard hâlden op de *Via Cassia en de Via Flaminia*. 

## ôfstannen
### Manlju
* Dykwedstriid, yndividueel - 175.38 km
* Tiidrit, lannen - 100 km

## Utslaggen
### Dykwedstriid, yndividueel

### Tiidrit, lannen

## Sjoch ek
*Baanhurdfytsen op de Olympyske Simmerspullen 1960
Berchfytsen op de Olympyske Simmerspullen

**[[Berchfytsen]]** is in sport dy't fanôf 1996 op it Olympyske programma stiet. foar sawol de manlju as de froulju.

## Dissipline
### Manlju

### Froulju

## Medaljespegel
De top tsien fan lannen dy't by it berchfytsen medaljes wûn ha tidens de Olympyske Simmerspullen. *Bywurke oant en mei 2024*
It Rak (swimbad)

**It Rak**, foarhinne *N.V. Sneeker Zwembad* en *L. Rasterhoffbad*, is in swimbad yn de stêd Snits.
It swimbad leit yn it Boargemaster de Hooppark.

## Histoarje
### N.V. Snitser Swimbad (1938-1970)
It swimbad waard, nei twa jier bouwen, iepene op 3 juny 1938. It swimbad ferfong it swimbad oan it Spoardok, dat sluten waard yn ferbân mei it oantreffen fan de Sykte fan Weil. It swiimbad waard boud nei arsjitektuer fan H. Wesselo. Yn de begjinjierren hiet it bad *N.V. Sneeker Zwembad*. It swimwetter kaam út de Aldfeart en soarge op drokke dagen foar de nedige alchfoarming. Hjirtroch krige it bad de bynamme *De Inktpot*. 

### L. Rasterhoffbad (1970-1999)
Yn 1969 wie der in útwreiding fan it bad mei in 50 meter-bad. Yn april 1970 krijt it bad de namme *L. Rasterhoffbad*, ferneamd nei de destiidske boargemaster fan Snits Ludolf Rasterhoff. Yn 1980 folge der nochris in útwreiding, mar no mei in 25 meter bad. Uteinlik waard it hiele kompleks yn 1999 sloopt en waard der in nij swimbad op itselde plak boud.

### It Rak (2001-no)
Nei twa jier bouwen waard op 23 febrewaris 2001 it nije bad, ûnder de namme *It Rak*, iepene. It oantal bûtenbaden waard sterk werombrocht;it swimbad hie doe bûten allinnich beukerbad en 25 meter bad. De binnenakkomdassje bestie út in 25 meter bad, in saneamd fudobad, whirlpools, restaurant en fergaderromtes.  It kompleks wurdt beheard troch sportketen Optisport.

Yn 2011 ûntstie opskuor troch it sluten fan it bûtenbad yn de simmerperioade. It tsjetteldak fan it bûtenbad moast foar €40.000,- renovearre wurde, in bedrach dat it kolleezje fan de Gemeente Súdwest-Fryslân net direkt foldwaan wol. 

## Brûkers
Meardere sportferienings en skoallen brûke it swimbad yn Sneek. Sa hat dûkferiening Moby Dick in clubgebou mei eigen bad op it terrein. Feriening Fit Troch Sport en swimferiening Neptunia '24 brûke it binnenbad. It bad wurdt ek brûkt troch rekreative swimmers en foar skoal- en diplomaswimmen.
Berchfytsen op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
It berchfytsen hie plak op de *Laoshan Mountain Bike Course* yn it westen fan Peking yn de buurt fan it Velodrome.

## Utslaggen
### Fjildcross
Martiny Jongeskoar Snits

It **Martiny Jongeskoar Snits** waard yn 1995 oprjochte op inisjatyf fan Bouwe R. Dijkstra en Dirk S. Donker, organist fan de Martinytsjerke yn Snits.

De doelstelling wie in jongeskoar te foarmjen nei it foarbyld fan de Ingelske jongeskoaren. Dit utert him ûnder oare yn de besetting fan ûngefear achttjin trebles (jongessopranen) en tolve manljusstimmen: fjouwer countertenoaren, fjouwer tenoaren en fjouwer bassen. Ek de dûbelkoarige opstelling fan it koar, ferdield yn *cantores* en *decani*, is typysk Ingelsk. It sprekt foar himsels dat it repertoire him taspitst op wurken út de Ingelske koarliteratuer. Boppedat sjongt it Martini Jongeskoar Snits faak *Evensongs*, wêryn *Anthems*, Psalms en *Hymns* sintraal steane. Ek wurdt it koar gauris frege om meiwurking te ferlienen oan gruttere produksjes wêrby't in jongeskoar foarskreaun is. Sa wurke it koar de ôfrûne jierren mei oan de *Spring Symphonie* en it *[[War Requiem]]* fan Benjamin Britten en songen de jonges yn ferskate útfierings fan de Matthäus Passion fan Johann Sebastian Bach. 

De artistike lieding wie oant septimber yn hannen fan koarlieder Rintje A. te Wies. Hy waard opfolge troch Gerard van Beijeren.

By it tsienjierrich bestean gie it Martiny Jongenskoar yn maaie 2005 op tournee nei Dútslân, dêr't ûnder oare yn de Dom fan Trier songen waard. 

## Weihnachtsoratorium
Nei it muzikale barren fan desimber 2006, wêryn de earste trije kantates fan it Weihnachtsoratorium fan J.S. Bach útfierd waarden troch it Martiny Jongeskoar Snits mei begelieding fan it barokensemble 'Eik en Linde' út Amsterdam, waard besluten om it ferfolch, kantates 4 5 en 6, yn desimber 2007 ek foar it fuotljocht te bringen. It eigen lûd fan it koar, ferweven mei de muzyk fan J.S. Bach en kombinearre mei in fjouwertal solisten, wêrfan ien noch oplieden fanút it koar sels, hat laat ta de útfiering fan in komplete Weihnachtsoratorium.
Joadsk monumint (Snits)

It **Joadsk monumint** is in monumint as oantinkenn oan de Joadske mienskip yn de stêd Snits.

It monumint, dat ûntwurpen waard troch byldzjend keunstner Dirk Hakze, stiet sûnt 13 septimber 2010 neist de yngong fan it Joadsk begraafplak yn it Boargemaster de Hooppark.

## Symbolyk
Troch skaadfoarming ûntstiet op de flier fan it monumint in davidstjer. Op de Joadske feestdei, Jom Kippoer, is de stjer folslein yn ferhâlding. De tolwe linen fan it skaad steane foar de tolwe stammen fan Israel fuortkommend út de soannen fan aartsfaar Jacob. De trettjin flakken dy't ûntsteane troch de linen steane foar de trettjin wichtichste grûnslaggen fan de Joadske godstsjinst, sa't dy formulearre binne troch de Joadske filosoof en rabbyn Maimonides.

## Plakette
De tekst op de plakette:

OP 13 SEPTEMBER 2010 IS DIT MONUMENT ONTHULD DOOR
OPPERRABIJN BINYOMIN JACOBS TER NAGEDACHTENIS AAN
DE VOORMALIG JOODSE GEMEENSCHAP IN SNEEK.
HET MONUMENT STAAT NAAST DE JOODSE BEGRAAFPLAATS.

HET ONTWERP HEEFT MEERDERE SYMBOLISCHE BETEKENISSEN.
DE TWEE DRIEHOEKEN WORDEN GEVORMD DOOR ZES BUIZEN.
ALS DE ZON DE LIJNEN OP DE GROND PROJECTEERT, ZIJN HET ER TWAALF.
DIT GETAL STAAT SYMBOOL VOOR DE TWAALF STAMMEN VAN ISRAËL
VOORTKOMEND UIT DE ZONEN VAN AARTSVADER JACOB.
DE TWAALF LIJNEN TEZAMEN VORMEN - BIJ VOLDOENDEN ZONLICHT-
OMSTREEKS JOM KIPPOER EEN DAVIDSTER,
DIE EXACT BINNEN DE BEGRENZING VAN DE BETONPLAAT VALT.

HET OPPERVLAK VAN DE RONDE PLAAT WORDT DOOR
DE SCHADUWWERKING VERDEELD IN DERTIEN VLAKKEN.
HET GETAL DERTIEN KOMT OVEREEN MET HET AANTAL
VAN DE BELANGRIJKSTE GRONDSLAGEN VAN
DE JOODSE GODSDIENST, ZOALS DEZE ZIJN GEFORMULEERD DOOR
DE BEROEMDE RABBIJN, GELEERDE, FILOSOOF EN ARTS MAIMONIDES.''

## Sjoch ek
* Betinkstien Synagoge yn de Stedhûstún
Berchfytsen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It berchfytsen hie plak yn it *Georgia International Horse Park* . It wie de earste kear dat it berchfytsen op it programma stie fan de Simmerspullen.

## Utslaggen
### Fjildcross
Berchfytsen op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It berchfytsen hie plak yn it *Parnitha Olympic Mountain Bike Venue* . Op in berch yn it noarden fan Atene.

## Utslaggen
### Fjildcross
Berchfytsen op de Olympyske Simmerspullen 2000

De **[[Olympyske Simmerspullen 2000]]**, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It berchfytsen hie plak yn it *Fairfield City Farm* . 

## Utslaggen
### Fjildcross
Hurdfytse op de Olympyske Simmerspullen

Hurdfytse op de Olympyske Simmerspullen kin ferwize nei:

* Baanhurdfytse op de Olympyske Simmerspullen - Dizze takke fan de fytssport stiet sûnt 1896 op it programma fan de Simmerspullen
* Berchfytse op de Olympyske Simmerspullen - Dizze takke fan de fytssport stiet sûnt 1996 op it programma fan de Simmerspullen
* Dykhurdfytse op de Olympyske Simmerspullen - Dizze takke fan de fytssport stiet sûnt 1896 op it programma fan de Simmerspullen
* Fytskrosse op de Olympyske Simmerspullen - Dizze takke fan de fytssport stiet sûnt 2008 op it programma fan de Simmerspullen
McKenzie (rivier yn Oregon)

De **McKenzie** is in rivier yn it noardwesten fan de Feriene Steaten yn de steat Oregon. De rivier is in sydrivier fan de Willamette en hat in lingte fan sa’n 138 km. Hy soarget foar de ôfwettering fan it grutste part fan de  Cascade Range eastlik fan Eugene nei it meast súdlike diel fan de  Willamette-delling. Der lizze seis grutte Damen yn de McKenzie en har sydrivieren. De rivier is ferneamd nei de Skotsk-Kanadeeske bonthanneler Donald MacKenzie, dy’t april 1813 de Willamettedelling ferkende.

De McKenzie ûntspringt yn it Willamette National Forrest yn de county Linne, Oregon, in pear kilometer benoarden fan Belknap Springs, county Lane. Dêrwei rint de rivier nei it suden troch it Trail Bridge Reservoir om by Belknap Springs nei it westen te bûgen. Krekt foar it plak Blue River, county Lane, streame de South Fork McKenzie en de Blue yn de McKenzie.

De **South Fork McKenzie** ûntspringt in de kriten fan it Pacific Crest Trail yn it gebiet fan de Three Sisters Wilderness yn county Lane. Dy rivier is 50 km lang en rint nei it noardwesten troch it  Cougar Reservoir en is de ôfwetteringsrivier fan de Cougardaam. In stik as wat kilometers noardeastlik fan Eugene mûnet de Mohawk yn de McKenzie.

De McKenzie is de ienige drinkwetterboarne foar de stêd Eugene.
James (rivier)

De **James** is in rivier yn it noardeasten fan de Feriene Steaten, yn de steat Firginia. De rivier is ferneamd nei de Ingelske kening James I. Tegearre mei de Jackson hat de James in lingte fan 660 km. It streamgebiet beslacht 27.020 km², in gebiet dêr't sa'n 2.5 miljoen minsken wenje (2000). It is de tolfde rivier nei grutte yn de Feriene Steaten en hy rint mar troch ien steat.

De rivier James ûntspringt yn de Allegheny Bergen, yn de omkriten fan Iron Gate, op de grins tusken de *counties* Alleghany en Botetourt, troch de gearrin fan de rivieren Cowpasture en Jackson en mûnet by Hampton Roads yn de Chesapeakebaai.

## Keppelings om utens
*[Chesapeake Bay Program Watershed Profile](http://www.chesapeakebay.net/wspv31/(j5hk0pmfxrmrrmr325orll3w)/WspAbout.aspx?basno=8&topic=5): James River
*Heritage of the James River, troch Ann Woodlief op it James River Symposium, 1995
*James River Association
*De James yn de Boargerkriich yn ''Encyclopedia Virginia''
Susquehanna (rivier)

De **Susquehanna** is in rivier yn it noardeasten fan de Feriene Steaten fan Amearika. Neffens de kaart fan John Smith út 1612 hjitte de stream oarspronklik "Sasquesahanough". De rivier wurdt foarme út twa rivieren. De *North Branch Susquehanna* dy't ûntspringt yn de steat New York en faak beskôge wurdt as de ferlinging fan de eigentlike rivier. De koartere *West Branch Susquehanna* ûntspringt yn it westen fan Pennsylvania ûnder McGees Milles justjes bewesten Curwensvillemar en Curwensville. De rivieren komme by elkoar yn de omkriten fan Northumberland yn sintraal Pennsylvania.

De Susquehanna rint troch de steaten Maryland, Pennsylvania en New York en is mei syn lingte fan 715 km de langste rivier oan de eastkust fan Noard-Amearika en de op 15 nei langste rivier fan de Feriene Steaten. De rivier mûnet yn it noarden fan de Chesapeakebaai, dy't feitlik in fuortsetting fan de mesozoyske rivierdelling yn see (in ria) is.

Geologysk besjoen is de rivier dus tige âld; faak wurdt sy mei har sydrivieren beskôge as de op ien nei âldste yn de wrâld.  Lykas de Hudson, de Delaware en de Potomac, krigen streamgebiet en -delling har fêste foarm yn it Mesozoïkum. Teffens is it ien fan de meast fersmoarge rivieren yn de Feriene Steaten.

Under Harrisburg, de haadstad fan Pennsylvania, oerspant de Rockvillebrêge, de langste stiennen bôgebrêge fan de wrâld, de Susquehanna. Op dat plak leit it eilân *Three Mile Island*, mei de kearnsintrale Three Mile Island dêr't yn 1979 in slim ûngemak barde.


Ofbyld:Susquehanna River 700.jpg|De Susquehanna yn it *Susquehanna State Park* yn Maryland
Ofbyld:Asylum Township.jpg|De Susquehanna yn Bradford County, Pennsylvania
York (rivier yn Firginia)

De rivier **York** is in 64 km lange rivier yn it easten fan de Feriene Steaten fan Amearika, yn it easten fan de steat Firginia.
De rivier begjint by West Point dêr't de rivieren Mattaponi en Pamunkey gearkomme. De York streamt út yn de Chesapeakebaai op in lytse 8 km eastlik fant Yorktown.

De rivier is relatyf koart, mat hat in wichtige rol yn de skiednis fan de Feriene steaten spile. Op de ouwers fan de York ûntstienen de earste delsettingen fan it koloanjale Firginia en in tal kampanjes yn de Amerikaanske Revolúsje en de Amerikaanske Boargerkriich spilen har dêr ôf.


File:Flickr - …trialsanderrors - Yorktown harbor, Virginia, 1903.jpg|De York by Yorktown, ± 1903
John Smith (ûntdekkingsreizger)

Kapitein **John Smith** (doopt yn Willoughby (Lincolnshire), 1580 - Londen, 21 juny 1631) wie in Ingelske militêr, seeman en de earste 'Amerikaanske' auteur fan belang. He waard riddere foar syn tsjinsten oan Sigismund Bathory, Prins fan Transylvaanje en syn freon Mózes Székely.

John Smith wie de stichter en lieder (fan septimber 1608 oant augustus 1609) fan de earste Ingelske koloanje yn Noard-Amearika: Jamestown. Dat plak leit y it Firginia fan no. Smith wurdt faak yn ferbân brocht mei Pocahontas, in yndiaansk famke fan de Powhatan-stam en har heit Wahunsenacawh, it heechste haad fan de Powhatan. De kontakten tussen harren ûntstie yn de tiid fan konfrontaasjes tusken de Ingelsken en de Powhatan-stammekonfederaasje, neidat John Smith op ûntdekkingstocht gong de rivieren fan Firginia en de Chesapeakebaai by del.

Smith syn boeken en kaarten hawwe faaks like wichtich west as syn fierdere dieden, omdat dy mear Ingelsken oantrune hawwe om it paad dat hy sljochte hie op te gean en de Nije Wrâld te kolonisearjen. Smith joech de koloanje de namme Nij-Ingelân.


File:Capt John Smith's map of Virginia 1624.jpg|Smith's kaart fan Firginia út *The Generall Historie of Virginia, New-England, and the Summer Isles*, 1624
File:Descr.of.New England-Title page.jpg|Titelside fan *A Description of New England* (1616)
File:John Smith taking the King of Pamavnkee prisoner - etching.jpg|John Smith nimt Kening fan Pamunkey finzen
Choptank (rivier)

De **Choptank** is in rivier yn it noardeasten fan de Feriene Steaten dy't mûnet yn de Chesapeake Bay op it skiereilân Delmarva. 

It streamgebiet yn MarylTan en Delaware beslacht 1004 km², dêr't 224 km² fan iepen wetter is (22% wetter). It meastepart fan dat gebiet is boerelân, sa'n 48%.

Cambridge en Denton binne de meast belangrike plakken oan dizze rivier.
Tennis op de Olympyske Simmerspullen

**[[Tennis]]** is in sport dy't al fan de earste moderne Olympyske Spullen ôf op it Olympyske programma stiet.

## Skiednis
It tennis stie fanôf de earste spullen yn 1896 op it programma oant de Spullen fan 1924 yn Parys. Dêrnei ferdwûn it fan it programma om tidens de Spullen fan 1968 yn Meksiko wer efkes werom te kommen op it programma. Pas fanôf de Spullen fan 1984 yn Los Angeles wer werom te kommen op it programma fan de Simmerspullen. Tidens de Spullen fan 1908 en 1912 waard der op sawol in binnenbaan as op in bûtenbaan tennist. Al fanôf de Spullen fan 1900 stiet it tennis ek foar de froulju op it programma.

## Dissipline
### Manlju

### Froulju

### Mingd

## Medaljespegel
De top tsien fan lannen dy't by it tennis medaljes wûn ha tidens de Olympyske Simmerspullen.

## Sjoch ek
*Tennis op de Paralympyske Simmerspullen
Lytssân 32

It **Lytssân 32**, boud yn 1829, is ien fan de ryksmonuminten oan it Lytssân yn de binnenstêd fan Snits.

It gebou is sûnt jier en dei yn gebrûk troch Widdo Joustra. Bysûnder oan it gebou is it listwurk fan de yngong, de grutte seisrútsfinsters en hege ferdjippng ûnder skylddak. It ynterieur fan in pân, mei drankoargel, is noch yn orizjinele steat.
Prinses Julianapark (Snits)

It **Prinses Julianapark**, koartwei **Julianapark**, is in stedspark yn de wyk Stasjonsbuert fan de stêd Snits, dat yn 1909 iepene waard.

Yn it noarden wurdt it park begrinze troch de Willemstrjitte, yn it easten troch bebouwing, yn it suden troch de Stasjonstrjitte en yn it easten troch de Doktor Bouwmawei.

It park is ferneamd nei Juliana fan de Nederlannen en is by gelegenheid fan Har berte stifte. Foarhinne leine de Keninklike Nederlânske Tsiis- en Bûterfabriken oan it park. De bebouwing oan de eastside fan it park draacht de namme Spoarsicht. Oan it park stiet boppedat de Kristlike Grifformearde Tsjerke. It behear fan it park wie earder yn hannen fan Feriening Floralia.

Yn 2000 is het park opnij oanlein.
Lytse Snitswike

De **Lytse Snitswike** (of *Lytske Snitswike*) is in jierliks barren dat organisearre wurdt troch de Keninklike Wettersportferiening Snits en Horeka Snits. By dit evenemint binne der alle dagen sylwedstriden, yn alle erkende ienheidsklassen, op de Snitser Mar. Yn de binnenstêd fan Snits is in muzykevenemint. 

Lytse Snitswike wurdt sûnt 1970 elk jier hâlden fan Himelfeartsdei oant en mei de snei dêrnei. De freed fan Lytse Snitswike stiet bekend as *Snitser Stappersjûn*.

It evenemint is ôflaat fan de *grutte* Snitswike, dy't jierliks fan de freed foar de earste sneon yn augustus bart. Drok besochte lokaasjes yn de Lytse Snitswike binne it Kolmarslân, better bekend as it *[[Starteilân]]*, en de binnenstêd fan Snits (Merkstrjitte en omkriten).
Keatslân (Snits)

It **Keatslân** is in earder sportpark yn de stêd Snits.

De histoarje fan it sportpark giet werom oant foar 1772. Kronykskriuwer Eelco Napjus skriuwt yn dat jier al oer it sportpark, dat eigendom wie fan it Ald Boarger Weeshûs. It sportpark waard beskreaun as: "*Het zogenaamde Kaatsland, het welke aan het Old Burger Weeshuis in Eigendom toebehoort: maar aan de jeugd toegelaten wordt, om daar te oefenen in het [[keatsen|kaatsen]]*". Yn 1809 wurdt hjir in wannelplak oanlein.

It fjild soe ek brûkt wurde foar ferskate demonstraasjes, wêrûnder de 1 maaie-demonstraasje fan de Frije Sosjalisten fan 1981. It terrein wurdt ek brûkt as oefenterrein fan de Snitser skutterij.

Begjin tweintichste iuw rjochter de gemeente Snits in ferkearspark yn op it terrein, dat al gau wer sluten wurde sil.  Yn de jierren tachtich is KV de Waterpoort de brûker fan it park en wurdt yn 1987 neist it fjild kluphûs *Het Praatvak* boud. 

Yn 2002 slút de gemeente it park om romte te meitsjen foar nijbou. Op it park ferriist it skoalgebou fan de Súdwester.
Pont Kolmarslân

De **Pont Kolmarslân** is it fear tusken de Paviljoenwei en it Kolmarslân yn Snits/Offenwier.

De ferbining bestiet al tsientallen jierren en is, bûten de Snitswike om, de ienige direkte ferbining tusken it saneamde Starteilân en it fêstelân. De pont foarmet de oerstek oer it Prinses Margrietkanaal. Yn de Snitswike is ek de Poieszboat ien fan de fearferbinings.

## Materiaal
De hjoeddeiske pont is in saneamde *efterlader* (in pont dy't allinnich oer it efterskip syn lading oan en fan board sette kin). Op de oerstek fart de *Albatros*, dêr't twa auto's, meardere fytsen of 80 persoanen (hoewol op it eillân per definysje in ferbod jildt foar auto's) op kinne. By drokte, bygelyks yn de Snitswike, wurdt in ekstra pont ynsetten (kapasiteit 20 persoanen). De Albatros hat yn de jierren 50 yn Seelân tsjinst dien as pont. Foaroan de pont wurdt foar grutte frachten, as bygelyks bierweinen, in ponton keppele.

## Tsjinstregeling
De pont fart meardere kearen yn it oere rjochting it eilân. In retour kostet €1,50. Yn de Snitswike fart de pont ôf en oan. De haven fan de pont op de fêste wâl is tagelyk ien fan de haltes fan de Snitser Marbus.
Keninginnebrêge (Snits)

De **Keninginnebrêge** is in draaibrêge yn de stêd Snits.

De brêge bestiet út in draaiend weidek en in trochfeartiepening. De earmen fan it draaiplatform binne ûngelyk. De brêge wurdt selden iepene en wurdt noch altiten mei de hân betsjinne. De brêge is ûnderdiel fan de rûte fan de Alvestêdetocht.

De brêge draacht de namme Keninginnebrêge as oantinken fan de ynhuldiging fan keninginne Wilhelmina yn 1898. Op it plak fan de hjoeddeiske brêge, dy't yn 1985 iepene is, lei earder al in brêge mei deselde namme út 1885.
Lemsterweitunnel

De **Lemsterweitunnel** is in fytstunnel ûnder de Rykswei 7 dy't de wiken Tinga en Lemsterwei-West mei elkoar ferbynt.

De tunnel, iepene yn 1991, is om fytsers en fuotgongers de mooglikheid te jaan om feilich oer de rûnwei fan Snits te kommen. Om 2010 waard der yn de tunnel wurke yn ferbân mei de oanlis fan in nij ferkearsknooppunt boppe de tunnel. De tunnel leit ûnder de A7 tusken ôfslach De Hommerts en Lemsterwei.

Net fier fan de tunnel is de Tolhús-tunnel, dy't in pear jier earder iepene is.
Tennis op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
It tennis hie plak yn it *Beijing Olympic Green Tennis Court*.

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 2008